pythainlp/thai_wikipedia_clean_20230101 huggingface dataset:
เขาเข้าศึกษาที่สถาบันฟรันซ์ใน ค.ศ. 1997 และได้รับปริญญาใน ค.ศ. 2000 หลังจากนั้นเขาก็ได้รับการแต่งตั้งให้เป็นรองผู้บัญชาการของอดีตกองทหารส่งกำลังทางอากาศป้องกันเอกราชที่ 345 ที่เป็นส่วนหนึ่งของกองกำลังรักษาสันติภาพที่ประจำการอยู่ในเขตแยกตัวของจอร์เจียที่อับคาเซีย ส่วนใน ค.ศ. 2001 เขาได้รับการแต่งตั้งเป็นผู้บัญชาการกองทหารส่งกำลังทางอากาศป้องกันเอกราชที่ 345 ครั้นใน ค.ศ. 2003 พันเอกอาซาปอฟได้มาเป็นรองผู้บัญชาการกองพลส่งกำลังทางอากาศป้องกันที่ 98 ในอีวาโนโว และ 18 เดือนต่อมาเขาก็ได้เป็นเสนาธิการกองพล ซึ่งใน ค.ศ. 2003–2004 เขาได้เข้าร่วมในสงครามเชชเนียครั้งที่สอง
ใน ค.ศ. 2007 เขาได้รับการย้ายจากกองทหารส่งกำลังทางอากาศไปยังกองกำลังภาคพื้นดินและกลายเป็นผู้บัญชาการกองพลทหารปืนใหญ่-ปืนกลที่ 18 ที่ตั้งอยู่ ณ หมู่เกาะคูริล ในตะวันออกไกล
ใน ค.ศ. 2011 เขาสำเร็จการศึกษาจากสถาบันการทหารกองเสนาธิการแห่งกองทัพรัสเซีย ในเดือนมิถุนายน พันเอก วาเลรี อาซาปอฟ ได้รับการแต่งตั้งเป็นผู้บัญชาการกองพลน้อยปืนเล็กยาวยานยนต์เสรีพิทักษ์มาตุภูมิที่ 37 (ในกีอัชตา) ของกองทัพที่ 36 ซึ่งประจำการในสาธารณรัฐบูเรียตียา
วันที่ 23 กุมภาพันธ์ ค.ศ. 2013 พันเอก วาเลรี อาซาปอฟ ซึ่งเป็นผู้บัญชาการกองพลไรเฟิลยานยนต์ในขณะนั้น ได้รับบำเหน็จเครื่องอิสริยาภรณ์ "สำหรับคุณความดีเพื่อปิตุภูมิ" ชั้นที่สี่ จากประธานาธิบดีรัสเซีย วลาดีมีร์ ปูติน
ในต้น ค.ศ. 2014 อาซาปอฟได้ประจำหน้าที่ผู้บัญชาการกองทัพน้อยที่ 68 ซึ่งได้รับการเรียกตัวกลับบนฐานปฏิบัติการของหน่วยที่ประจำการอยู่ในเกาะซาฮาลิน และหมู่เกาะคูริล: กองพลทหารปืนใหญ่-ปืนกลที่ 18 และกองพลไรเฟิลยานยนต์อิสระที่ 39
ในเดือนกรกฎาคม ค.ศ. 2015 เขาได้รับการถ่ายโอนไปยังมณฑลทหารบกภาคใต้ และตามหน่วยอำนวยการข่าวกรองหลักของกระทรวงกลาโหมของยูเครน เช่นเดียวกับแหล่งข้อมูลอื่น ๆ ภายใต้นามแฝงของ "พรีมาคอฟ" ได้เข้าร่วมในการแทรกแซงทางทหารของรัสเซียในประเทศยูเครน ในฐานะผู้บัญชาการกองทัพที่ 1 แห่งสาธารณรัฐประชาชนดอแนตสก์ กระทั่งวันที่ 11 มิถุนายน ค.ศ. 2016 อาซาปอฟได้รับการเลือนยศอีกครั้งเป็นพลโท
Kater's pendulum
54 พิสเซียม
54 Piscium เป็นดาวแคระส้ม ห่างจากดวงอาทิตย์ประมาณ 36 ปีแสงในกลุ่มดาวปลา ในปี 2002 ได้มีการยืนยันว่ามีดาวเคราะห์นอกระบบโคจรรอบดาวฤกษ์นี้ และในปี 2006 ได้ค้นพบว่ามีดาวแคระน้ำตาลชื่อ 54 พิสเซียม บี โคจรรอบด้วย
54 พิสเซียม บี
54 Piscium b เป็นดาวแคระน้ำตาล ห่างจากดวงอาทิตย์ประมาณ 36 ปีแสงในกลุ่มดาวปลา โคจรรอบ 54 พิสเซียม ในวงโคจรที่ผิดปกติมากทุก ๆ สองเดือน มวลต่ำสุดเท่าที่คำนวณคือหนึ่งในห้าของดาวพฤหัสบดี
กลีเซอ 86 บี
กลีเซอ 86 บี (Gliese 86 b, Gl 86 b) เป็นดาวเคราะห์นอกระบบห่างจากดวงอาทิตย์ประมาณ 35 ปีแสงในกลุ่มดาวแม่น้ำ โคจรรอบดาวแคระส้มกลีเซอ 86 โดยใช้เวลา 15.78 วัน ค้นพบโดยนักวิทยาศาสตร์ชาวฝรั่งเศสในปี 1998
แม่น้ำกฤษณา
แม่น้ำกฤษณา (Krishna River) เป็นแม่น้ำที่มีปริมาณน้ำไหลเข้าและมีพื้นที่รองรับน้ำมากที่สุดอันดับ 4 ของอินเดีย รองจากแม่น้ำคงคา แม่น้ำโคทาวรี และแม่น้ำพรหมบุตร แม่น้ำมีความยาวเกือบ ยังเป็นแหล่งน้ำสำคัญให้กับรัฐมหาราษฏระ รัฐกรณาฏกะ รัฐเตลังคานา และรัฐอานธรประเทศ
แม่น้ำกฤษณามีต้นกำเนิดอยู่ในฆาตตะวันตกใกล้เมืองมหาพเลศวรที่ระดับความสูงราว 1,300 เมตร ในรัฐมหาราษฏระทางตอนกลางของอินเดีย มีเมืองวิชัยวดาเป็นเมืองใหญ่ที่สุดที่ตั้งอยู่ริมฝั่งแม่น้ำกฤษณา
กลีเซอ 86
กลีเซอ 86  เป็นดาวแคระส้ม ห่างจากดวงอาทิตย์ประมาณ 36 ปีแสงในกลุ่มดาวแม่น้ำ ได้รับการยืนยันว่าดาวแคระขาวโคจรรอบดาวฤกษ์หลัก ในปี 1998 หอดูดาวยุโรปใต้ได้ประกาศว่าดาวเคราะห์นอกระบบได้โคจรรอบดาวฤกษ์ดวงนี้ด้วย
เอชดี 14412
HD 14412 เป็นดาวแคระเหลืองที่มีระดับสเปกตรัมของ G8V ห่างจากดวงอาทิตย์ 41.86 ปีแสง ในทางตอนใต้ของกลุ่มดาวเตาหลอม
54 Piscium b
54 Piscium
Gliese 86 b
Gliese 86
แม่น้ำนรรมทา
แม่น้ำนรรมทา  หรืออาจเรียกว่า เรวา (रेवा) เป็นแม่น้ำทางตอนกลางของประเทศอินเดีย ยังเป็นที่รู้จักว่าเป็น "เส้นชีวิตแห่งคุชราตและมัธยประเทศ" เพราะได้ให้สิ่งต่าง ๆ หลากหลายทางแก่รัฐคุชราตและรัฐมัธยประเทศ ยังได้สร้างขอบเขตประเพณีระหว่างอินเดียเหนือกับอินเดียใต้ และไหลไปทางทิศตะวันตกด้วยความยาว ก่อนที่จะไหลลงอ่าวขัมภัตสู่ทะเลอาหรับ ราว ทางตะวันตกของเมืองภารุชในรัฐคุชราต
ยังเป็นแม่น้ำสายเดียวของสามสายใหญ่ในคาบสมุทรอินเดียที่ไหลจากทิศตะวันออกไปทางทิศตะวันตก (แม่น้ำที่ไหลทางตะวันตกที่ยาวที่สุด) ร่วมไปกับแม่น้ำตาปตีและแม่น้ำมหี และเป็นแม่น้ำสายเดียวในอินเดียที่ไหลผ่านหุบเขาทรุด ไหลผ่านสัตปุระและเทือกเขาวินธยะ แม่น้ำนรรมทาไหลผ่านรัฐมัธยประเทศ  และรัฐมหาราษฏระ , (ตามเส้นเขตแดนระหว่างรัฐมัธยประเทศกับมหาราษฏระ  จากนั้นไหลตามเขตแดนระหว่างรัฐมหาราษฏระกับรัฐคุชราต
การพิชิตมักกะฮ์
การพิชิตมักกะฮ์ ( "")เป็นเหตุการณ์ที่เมืองมักกะฮ์ถูกครอบครองโดยชาวมุสลิมที่นำโดยศาสดามุฮัมมัดในเดือนธันวาคม ค.ศ. 629 หรือ มกราคม ค.ศ. 630 (ปฏิทินจูเลียน) วันที่ 10-20 รอมฎอน ฮ.ศ. 8
มีรายงานเกี่ยวกับเรื่องนี้อยู่หลายแบบ เช่น
ถ้านำข้อมูลนี้ให้เป็นปฏิทินจูเลียนทำให้เกิดข้อมูลที่คาดเคลื่อน ตัวอย่างเช่น วันที่ 18 รอมฎอน ฮ.ศ.8 อาจจะเป็นวันที่ 11 ธันวาคม ค.ศ.629, 10 หรือ 11 มกราคม ค.ศ.630 และ 6 มิถุนายน ค.ศ.630
ในปี ค.ศ.628 เผ่ากุเรชและชาวมุสลิมในมะดีนะฮ์ลงนามสนธิสัญญาฮุดัยบิยะฮ์โดยมีระยะเวลา 10 ปี แต่ในปี ค.ศ.630 มีการยกเลิกสัญญาหลังจากเผ่าของบนูบักร์ พันธมิตรของเผ่ากุเรชได้โจมตีเผ่าบนูคุซาอ์ที่เป็นพันธมิตรของชาวมุสลิม
เข้าไปในมักกะฮ์.
จากนั้นกองทัพมุสลิมจึงเดินทางไปมักกะฮ์ในวันพุธที่ 29 พฤศจิกายน ค.ศ.629 (6 รอมฎอน ฮ.ศ.8) โดยรวมอาสาสมัครและทหารจากเมืองที่ยอมรับมุฮัมมัด จึงทำให้มีทหารกว่า 10,000 นาย นี่เป็นจำนวนทหารมุสลิมที่ใหญ่ที่สุดในสมัยนั้น หลังจากนั้นมุฮัมมัดได้นำกองทัพตั้งค่ายที่มัรรุซ-ซะฮ์ราน โดยห่างจากมักกะฮ์ไป 10 ไมล์ทางตะวันตกเฉียงเหนือ แล้วสั่งให้ทหารจุดไฟให้ห่างๆ รอบมักกะฮ์ เพื่อที่จะทำให้ชาวมักกะฮ์หวาดกลัว
เมืองมักกะฮ์ตั้งอยู่ในเทือกเขาอิบรอฮีม และหุบเขาสีดำที่อาจจะสูงประมาณในบางพื้นที่ โดยมีทางเข้ามักกะฮ์อยู่สี่ทาง ได้แก่: ทางตะวันตกเฉียงเหนือ, ทางตะวันตกเฉียงใต้, ทางใต้ และทางตะวันออกเฉียงเหนือ มุฮัมมัดได้แบ่งทหารออกเป็นสี่ส่วนโดยให้อบูอุบัยดะฮ์ อิบน์ อัล-ญัรรอฮ์เข้าทางตะวันตกเฉียงเหนือ, อัซซุบัยร์เข้าทางตะวันตกเฉียงใต้, อะลีเข้าทางใต้ และคอลิด อิบน์ วะลีดเข้าทางตะวันออกเฉียงเหนือ
มุฮัมมัดจึงกำชับว่าอย่าต่อสู้จนกว่าพวกกุเรชจะเริ่มต่อสู้ ดังนั้นชาวมุสลิมเข้ามักกะฮ์ในวันจันทร์ที่ 11 ธันวาคม ค.ศ.629 (18 รอมฎอน ฮ.ศ.8) การเข้าครั้งนี้ไม่มีการสู้รบหรือนองเลือดเลยทั้งสามฝั่ง ยกเว้นฝั่งของคอลิดถูกกลุ่มของเผ่ากุเรชที่นำโดยอิกริมะฮ์และซอฟวาน โดยพวกกุเรชโจมตีชาวมุสลิมด้วยดาบและธนู แล้วสู้รบกันจนฝ่ายกุเรชยอมแพ้หลังจากที่สูญเสียผู้ชายไป 12 คน ในขณะที่ชาวมุสลิมเสียชีวิตไปแค่ 2 คน
ผู้คนเริ่มชุมนุมกันที่กะอ์บะฮ์ และมุฮัมมัดได้กล่าวว่า:
จากนั้นมุฮัมมัดจึงพูดกับชาวกุเรชว่า: "โอ้ชาวกุเรช พวกท่านคิดว่าฉันจะทำอะไรกับพวกท่านหรือ?" พวกเขาตอบว่า "เราหวังว่าท่านจะทำอย่างดีทีสุด ท่านเป็นพี่น้องที่มีเกียรติ ลูกชายของพี่น้องที่มีเกียรติ" เช่นนั้น มุฮัมมัดจึงกล่าวว่า: "ฉันจะพูดเหมือนกับที่ยูซุฟพูดกับพี่ชายของพวกเขาว่า 'ไม่ต้องกลัวอะไรในวันนี้ จงทำตัวตามสบาย พวกท่านเป็นอิสระแล้ว' "
มีแค่ 10 คนเท่านั้นที่ถูกสั่งว่ามีความผิด: อิกริมะฮ์ อิบน์ อบีญะฮัล, อับดุลลอฮ์ อิบน์ ซะอัด, ฮับบัร อิบน์ อัสวัด, มิกยาส ซูบาบะฮ์ ลัยษี, ฮุวัยรัษ อิบน์ นุก็อยด์, อับดุลลอฮ์ ฮิลาล และผู้หญิงอีกสี่คนที่มีข้อหาว่าได้ก่อเหตุอาชญากรรม บางคนก่อคดีอื่น ๆ บางคนหนีสงคราม และไม่รักษาสันติภาพ แต่อย่างไรก็ตาม ไม่มีใครถูกฆ่านอกจากผู้หญิงสองคนที่ทำผิดกฎหมาย คนหนึ่งถูกประหารแต่อีกคนไว้ชีวิตเพราะเธอเข้ารับศาสนาอิสลาม
หลังจากเปิดมักกะฮ์แล้ว เผ่าที่ไม่ได้เข้าร่วมได้ก่อสงครามฮุนัยน์ขึ้น
พุรหานปุระ
พุรหานปุระ  เป็นเมืองประวัติศาสตร์ขนาดกลาง ตั้งอยู่ในรัฐมัธยประเทศ ประเทศอินเดีย เป็นศูนย์กลางการปกครองของเขตพุรหานปุระ ตั้งอยู่ฝั่งเหนือของแม่น้ำตาปตี อยู่ทางทิศตะวันตกเฉียงใต้ของเมืองโภปาล 340 กม. (211 ไมล์) และอยู่ทางทิศตะวันออกเฉียงเหนือของกรุงมุมไบ 540 กม. (336 ไมล์) เมืองมีเทศบาลที่ยังเป็นหนึ่งในศูนย์กลางปกครองเขตของรัฐมัธยประเทศ
จากสำมะโนอินเดีย ค.ศ. 2011 พุรหานปุระมีประชากร 210,886 คน แบ่งออกเป็นชายและหญิงที่ 108,187 กับ 102,699 คนตามลำดับ
ศาสนาอิสลามและฮินดูมีผู้นับถือร้อยละ 50.5 กับ 45.8 ตามลำดับ และมีผู้นับถือศาสนาซิกข์และคริสต์เป็นจำนวนน้อย
จังหวัดนูซาเติงการาตะวันออก
นูซาเติงการาตะวันออก หรือ นูซาเติงการาตีมูร์  เป็นจังหวัดที่อยู่ทางใต้สุดของประเทศอินโดนีเซีย โดยตั้งอยู่ทางทิศตะวันออกของหมู่เกาะซุนดาน้อย อยู่ทางใต้ของมหาสมุทรอินเดีย และอยู่ทางเหนือของทะเลโฟลเร็ซ ในอาณาเขตมีเกาะทั้งหมด 500 เกาะ โดยมีเกาะที่ใหญ่ที่สุดภายในอาณาเขต เช่น เกาะซุมบา, เกาะโฟลเร็ซ, พื้นที่ทางตะวันตกของเกาะติมอร์ (พื้นที่นี้มีพรมแดนร่วมกับประเทศติมอร์-เลสเต) ในจังหวัดมีการแบ่งเขตการปกครองออกเป็น 21 อำเภอ กับนครระดับอำเภอ คือ กูปัง ถือว่าเป็นเมืองหลักและเมืองที่มีขนาดใหญ่ที่สุดในจังหวัดนี้
ในฐานะที่เป็นดินแดนที่มีประชากรส่วนใหญ่นับถือศาสนาคริสต์ จังหวัดนูซาเติงการาตะวันออกเป็นจังหวัดเดียวในอินโดนีเซียที่ซึ่งโรมันคาทอลิกเป็นลัทธิความเชื่อหลัก จังหวัดแห่งนี้มีพื้นที่รวมทั้งหมด 47,245.82 ตารางกิโลเมตร และมีประชากรรวม 4,683,827 คน จากสำมะโนประชากร พ.ศ. 2554 ส่วนจำนวนประชากรประมาณการล่าสุดในเดือนมกราคม พ.ศ. 2557 คือ 5,070,746 คน เศรษฐกิจของจังหวัดนูซาเติงการาตะวันออกถือว่าอยู่ในหนึ่งจังหวัดที่ยังในระดับด้อยพัฒนาของประเทศอินโดนีเซีย ในขณะนี้ได้เน้นไปสนใจในภาคการท่องเที่ยวเป็นส่วนใหญ่ โดยสถานที่ท่องเที่ยวที่รู้จักกันมากที่สุด ได้แก่ ชุมชนประมงลาบูวันบาโจ, อุทยานแห่งชาติโกโมโด และเขาเกอลีมูตู
พื้นที่จังหวัดนูซาเติงการาตะวันออกแบ่งออกเป็น 21 อำเภอหรือ"กาบูปาเต็น" 1 นครหรือ"โกตา" และ 309 ตำบลหรือ"เกอจามาตัน"
Tapti river
เทือกเขาฆาฏตะวันตก
ฆาฏตะวันตก  เป็นเทือกเขาที่พาดขนานไปกับชายฝั่งทิศตะวันตกของคาบสมุทรอินเดีย โดยอยู่ในประเทศอินเดียโดยทั้งหมด ได้รับการบรรจุอยู่ในมรดกโลกของยูเนสโก และเป็นหนึ่งในแปด "พื้นที่ที่มีความหลากหลายทางชีวภาพสูงที่สุด" ของโลก บางครั้งเรียกผาใหญ่แห่งอินเดีย เทือกเขาพาดผ่านจากเหนือไปใต้ควบคู่ไปกับขอบปลายทางตะวันตกของที่ราบสูงเดกกัน และแยกจากที่ราบสูงโดยที่ราบชายขอบแคบ ๆ เรียกว่า กอนกัน และเรียบไปกับทะเลอาหรับ ยังเป็นที่ตั้งของอุทยานแห่งชาติ เขตรักษาพันธุ์สัตว์ป่า และป่าสงวน 39 แห่ง ที่บรรจุอยู่ในรายชื่อมรดกโลก โดยมี 21 แห่งในรัฐเกรละ, 10 แห่งในรัฐกรณาฏกะ, 5 แห่งในรัฐทมิฬนาฑู และ 4 แห่งในรัฐมหาราษฏระ
เทือกเขาเริ่มต้นใกล้เมืองโสนคาธในรัฐคุชราตทางใต้ของแม่น้ำตาปตีและมีความยาวราว โดยพาดผ่านรัฐมหาราษฏระ รัฐกัว รัฐกรณาฏกะ รัฐเกรละ และรัฐทมิฬนาฑู สิ้นสุดที่มรุนธุวัซห์มาลัยที่สวามิโทปใกล้ปลายทางใต้ของอินเดีย เทือกเขาเหล่านี้ครอบคลุมพื้นที่ และมีพื้นที่รองรับน้ำของธารน้ำเป็นเกือบร้อยละ 40 ของอินเดีย ฆาฏตะวันตกยังช่วยสกัดกั้นลมมรสุมตะวันตกเฉียงใต้ให้เข้าถึงที่ราบสูงเดกกันได้ ความสูงโดยเฉลี่ยคือ
บาติก
บาติก  หรือ บาเตะ  เป็นเทคนิคย้อมผ้าด้วยวิธีกันด้วยขี้ผึ้ง โดยประยุกต์ใช้กับการย้อมเสื้อผ้าทั้งชุดหรือหมายถึงผ้าที่ใช้เทคนิควิธีนี้ที่มีต้นกำเนิดจากอินโดนีเซีย การทำบาติกใช้วิธีการวาดจุดหรือเส้นเพื่อกันสีโดยอุปกรณ์ที่เรียกว่า "จันติง" ("canting") หรือใช้วิธีการพิมพ์ตัวกันสีที่ทำจากทองแดงที่เรียกว่า "จัป" ("cap") ช่างฝีมือจะเลือกสีโดยจุ่มผ้าเข้ากับสีเดียว จากนั้นเอาขี้ผึ้งออกด้วยน้ำเดือด จากนั้นทำซ้ำหากต้องการหลายสี
ประเพณีการทำบาติกพบได้ในหลายประเทศ แต่บาติกของอินโดนีเซียเป็นที่รู้จักมากที่สุด บาติกของอินโดนีเซียบนเกาะชวามีประวัติอันยาวนานที่ผสมผสานทางวัฒนธรรม กับลวดลายอันหลากหลายที่ได้รับมาจากวัฒนธรรมอันหลากหลาย และได้รับการพัฒนาโดยส่วนใหญ่ทั้งรูปแบบ เทคนิค และคุณภาพของฝีมือช่าง เดือนตุลาคม พ.ศ. 2552 ยูเนสโกบรรจุบาติกของอินโดนีเซียเป็นงานชิ้นเอกของมรดกมุขปาฐะและมรดกที่จับต้องไม่ได้ของมนุษยชาติ (Masterpiece of Oral and Intangible Heritage of Humanity)
Kim Bum
แก๊งค้ายาอัศวินเทมพลาร์
แก๊งค้ายาอัศวินเทมพลาร์  เป็นองค์กรอาชญากรรมเม็กซิโกที่เดิมประกอบด้วยแก๊งค้ายาลาฟามิเลียมิโชอากานาที่หลงเหลืออยู่ ซึ่งอยู่ในรัฐมิโชอากังของรัฐเม็กซิโก
หลังจากการเสียชีวิตที่ถูกกล่าวหาครั้งแรกของฟรันซิสโก มอนเตส และผู้ร่วมก่อตั้งอย่างนาซาริโอ โมเรโน ที่เป็นผู้นำของกลุ่มแก๊งค้ายาลาฟามิเลียมิโชอากานา เมื่อวันที่ 9 ธันวาคม พ.ศ. 2553 การแบ่งแยกระหว่างผู้นำองค์กรก็ได้อุบัติขึ้น ผู้ร่วมก่อตั้งแก๊งบางคนอย่างพี่น้องมอนเตส; เฟรด มอนเตส เซเอเม และฟรังก์ มอนเตส, เซร์บันโด โกเมซ มาร์ติเนซ และดิโอนิซิโอ โลยา ปลังการ์เต ได้ตั้งตัวเองเป็นผู้นำแก๊งใหม่โดยเรียกตัวเองว่า "กาบาเยโรสเตมปลาริโอส" ("อัศวินเทมพลาร์") สมาชิกส่วนใหญ่ของลาฟามิเลียได้ออกไปเข้าร่วมกลุ่มอัศวินเทมพลาร์ ในขณะที่โฆเซ เด เฆซุส เมนเดซ บาร์กัส ก้าวขึ้นเป็นผู้นำของ "ลาฟามิเลียมิโชอากานา" ซึงมีขนาดเล็กลงมากในเวลานี้ โดยเริ่มมีการต่อสู้กันเองเพื่อชิงอำนาจในรัฐมิโชอากัง
แก๊งค้ายาอัศวินเทมพลาร์ได้ร่วมมือกับแก๊งค้ายาซินาโลอาและแก๊งค้ายาอ่าวก่อตั้งแก๊งมือสังหารชั่วคราวที่เรียกว่า "การ์เตเลสอูนิโดส"  หรือลาเรซิสเตนเซีย ประกอบด้วยมือปืนที่ได้รับการฝึกฝนมาเป็นอย่างดีเพื่อสังหารและขับไล่ผู้ปฏิบัติการของแก๊งค้ายาโลสเซตัสที่บุกเข้าไปในอาณาเขตของฟามิเลียมิโชอากานาเดิมในรัฐมิโชอากังและรัฐฮาลิสโก
ในวันที่ 27 กุมภาพันธ์ พ.ศ. 2558 เซร์บันโด "ลา ตูตา" โกเมซ ซึ่งเป็นผู้นำแก๊งอัศวินเทมพลาร์ได้ถูกตำรวจรัฐบาลกลางเม็กซิโกจับกุม พรรคพวกของเขาจำนวนหนึ่งก็ถูกจับเช่นกัน และทรัพย์สมบัติจำนวนมากถูกรัฐบาลเม็กซิโกยึดไป
"แบนเนอร์นาร์โก"ก่อนการมาเยือนของโยเซฟ รัทซิงเงอร์.
อดีตสมเด็จพระสันตะปาปาเบเนดิกต์ที่ 16 ได้เสด็จเยือนรัฐกวานาคัวโตของประเทศเม็กซิโกเมื่อวันที่ 23 มีนาคม พ.ศ. 2555 ตามหมายกำหนดการ
ในวันที่ 17 มีนาคม พ.ศ. 2555 ซึ่งเป็นช่วงก่อนวันดังกล่าว มีการกล่าวหาว่าแก๊งค้ายาอัศวินเทมพลาร์ได้ติดป้ายประกาศ 14 ชิ้นบนสะพานในเลออน, ซันมิกูเอลเดอัลเลนเด, อีราปัวโต, ซาลามันกา, ยูริเรีย, โมโรเลออน และอูริอันกาโต ซึ่งเป็นเขตเทศบาลของรัฐกวานาคัวโต โดยการปฏิญาณว่าจะไม่ปลุกปั่นให้เกิดความรุนแรงใด ๆ ในระหว่างการเยือนของสมเด็จพระสันตะปาปา ข้อความบนแบนเนอร์อ่านได้ว่า:
นอกจากนี้ ยังมีป้ายอื่น ๆ ที่คล้ายคลึงกันซึ่งลงนามโดยแก๊งค้ายาฆาลิสโกรุ่นใหม่ ที่เป็นคู่ปรับของพวกเขา
หลักจรรยาบรรณ.
แก๊งค้ายาอัศวินเทมพลาร์ได้รับการก่อตั้งขึ้นในหลักจรรยาบรรณที่เคร่งครัด ซึ่งพัฒนาโดยลาตูตา หลักนี้มีอยู่ในหนังสือเล่มเล็ก ๆ ที่แจกให้กับสมาชิกทุกคนในเครือข่ายและต่อสาธารณชน หนังสือเล่มนี้ประดับด้วยอัศวินบนหลังม้าพร้อมด้วยหอกและไม้กางเขน หนังสือหนา 22 หน้ามีชื่อว่า "หลักของอัศวินเทมพลาร์แห่งรัฐมิโชอากัง" และมีกฎกับข้อบังคับของแก๊ง แก๊งดังกล่าวอิงกฎจากเหล่าอัศวินอัศวินเทมพลาร์ของยุโรป เหล่าสมาชิกสาบานว่าจะช่วยคนจนและคนที่ไร้อำนาจ, ต่อสู้กับวัตถุนิยม, เคารพผู้หญิงและเด็ก, ไม่ฆ่าเพื่อเงิน และไม่ใช้ยาเสพติด แม้เหล่าอัศวินจะเป็นผู้ทดสอบยาเสพติดทั้งหมด ในขณะที่แก๊งค้ายาได้ดำเนินงานต่อกระทำผิดทางอาญาตามหลักจรรยาบรรณ การละเมิดหลักดังกล่าวยังคงได้รับโทษด้วยความตาย
Knights Templar Cartel
กลีเซอ 1214 บี
กลีเซอ 1214 บี (Gliese 1214 b) เป็นดาวเคราะห์นอกระบบที่โคจรรอบดาวฤกษ์กลีเซอ 1214 และถูกค้นพบในเดือนธันวาคม 2009 ดาวฤกษ์ของดาวดวงนี้ห่างจากดวงอาทิตย์ 42 ปีแสง ในกลุ่มดาวคนแบกงู ใน 2017 GJ 1214 B เป็นที่รู้จักมากเนื่องจากเป็นดาวเคราะห์มหาสมุทร ด้วยเหตุนี้นักวิทยาศาสตร์จึงตั้งชื่อเล่นว่า "the waterworld"
Gliese 1214 b
เคปเลอร์-62
เคปเลอร์-62 (Kepler-62) เป็นดาวฤกษ์ที่เล็กและเย็นกว่าดวงอาทิตย์ อยู่ในกลุ่มดาวพิณ และห่างจากโลก 990 ปีแสง อยู่ในช่วงการมองเห็นของยานอวกาศเคปเลอร์ เมื่อวันที่ 18 เมษายน 2013 มีการประกาศว่าดาวฤกษ์นี้มีดาวเคราะห์โคจรอยู่ห้าดวง สองดวงในนั้นเคปเลอร์-62อีและเคปเลอร์-62เอฟ อยู่ในเขตอาศัยได้ นอกจากนั้น เคปเลอร์-62เอฟ มีแนวโน้มที่จะเป็นดาวเคราะห์หิน
เคปเลอร์-62เอฟ
เคปเลอร์-62เอฟ (Kepler-62f) เป็นดาวเคราะห์นอกระบบซูเปอร์เอิร์ธ ที่โคจรในเขตอาศัยได้ของดาวฤกษ์เคปเลอร์-62 เป็นดาวเคราะห์นอกสุดของดาวเคราะห์ห้าดวงที่ค้นพบรอบ ๆ ดาวฤกษ์ ค้นพบโดยยานอวกาศเคปเลอร์ของนาซ่า อยู่ห่างจากโลกประมาณ 990 ปีแสง (304 พาร์กเซ็ก) ในกลุ่มดาวพิณ
สโมสรฟุตบอลน็องต์
สโมสรฟุตบอลน็องต์  เป็นสโมสรฟุตบอลของประเทศฝรั่งเศส สโมสรก่อตั้งขึ้นเมื่อวันที่ 21 เมษายน พ.ศ. 2486 ในช่วงสงครามโลกครั้งที่สองอันเป็นผลมาจากสโมสรในท้องถิ่นที่ตั้งอยู่ในเมืองมารวมตัวกันเพื่อจัดตั้งสโมสรใหญ่แห่งหนึ่ง จากปี ค.ศ.1992 ถึง 2007 สโมสรชื่อว่า FC Nantes Atlantiquebefore กลับมาเล่นในตำแหน่งเดิมในช่วงเริ่มต้นของฤดูกาล 1907-08 ปัจจุบันน็องต์เล่นในลีกเอิง
เคปเลอร์-61
เคปเลอร์-61 (Kepler-61) เป็นดาวแคระส้ม อยู่ในกลุ่มดาวหงส์ และห่างจากโลก 1,100 ปีแสง อยู่ในช่วงการมองเห็นของยานอวกาศเคปเลอร์ เมื่อวันที่ 24 เมษายน 2013 มีการประกาศว่าดาวฤกษ์นี้มีดาวเคราะห์โคจรอยู่ในเขตอาศัยได้ชื่อ เคปเลอร์-61บี
เคปเลอร์-61บี
เคปเลอร์-61บี (Kepler-61b) เป็นดาวเคราะห์นอกระบบซูเปอร์เอิร์ธ ที่โคจรในเขตอาศัยได้ของดาวฤกษ์เคปเลอร์-61 ค้นพบโดยยานอวกาศเคปเลอร์ของนาซ่าด้วยวิธีเคลื่อนผ่าน อยู่ห่างจากโลกประมาณ 1,100 ปีแสง (338 พาร์กเซ็ก) ในกลุ่มดาวหงส์
พูร์หันปุระ
Kepler-61
เคปเลอร์-65
เคปเลอร์-65 (Kepler-65) เป็นดาวฤกษ์ที่ใหญ่กว่าดวงอาทิตย์เล็กน้อย มีอย่างน้อยสามดาวเคราะห์
แม่น้ำทัปตี
เคปเลอร์-69
เคปเลอร์-69 (Kepler-69) เป็นดาวแคระเหลือง อยู่ในกลุ่มดาวหงส์ และห่างจากโลก 2,430 ปีแสง อยู่ในช่วงการมองเห็นของยานอวกาศเคปเลอร์ เมื่อวันที่ 18 เมษายน 2013 มีการประกาศว่าดาวฤกษ์นี้มีดาวเคราะห์สองดวง หนึ่งในนั้นโคจรอยู่ในเขตอาศัยได้ชื่อ เคปเลอร์-69ซี แต่คล้ายคลึงกับดาวศุกร์มากไปกว่าโลกและไม่เอื้ออำนวยต่อการดำรงชีวิตอย่างสิ้นเชิง
แม่น้ำนาร์มทา
ขันทวา
เจ้าชายอาดัลแบร์ทแห่งปรัสเซีย (ค.ศ. 1884–1948)
เจ้าชายอาดัลแบร์ทแห่งปรัสเซีย  หรือพระนามเต็มคือ อาดัลแบร์ท แฟร์ดีนันท์ เบเร็งการ์ วิคทอร์ แห่งปรัสเซีย  เป็นพระราชโอรสองค์ที่สามในจักรพรรดิวิลเฮ็ล์มที่ 2 แห่งเยอรมนี กับพระนางเอากุสเทอแห่งชเลสวิช-ฮ็อลชไตน์
พระองค์ทรงรับราชการในกองทัพเรือจักรวรรดิ พระองค์ได้เป็นผู้บัญชาการเรือหลวงเดรสเดินในช่วงสงครามโลกครั้งที่หนึ่ง ทรงมียศสุดท้ายเป็นนาวาโท
พระองค์เสกสมรสกับเจ้าหญิงอเดลาอีเดอแห่งซัคเซิน-ไมนิงเงิน เมื่อวันที่ 3 สิงหาคม ค.ศ. 1914 ที่เมืองวิลเฮ็ลมส์ฮาเฟิน (Wilhelmshaven) ทั้งสองมีพระบุตร 3 องค์ ได้แก่
กางเขนเหล็กกางเขนอัศวิน
ฟังใจ
ฟังใจ  เป็นบริการสตรีมเพลงโดยไม่เสียค่าใช้จ่าย สัญชาติไทย เปิดให้บริการตั้งแต่ปี พ.ศ. 2557 โดยสตาร์ทอัป บริษัทฟังใจ จำกัด ปัจจุบันฟังใจประกอบด้วยบริการทางดนตรีอื่น ๆ เช่น นิตยสารดนตรี คอนเสิร์ต และการสัมมนาทางดนตรี เป็นต้น โดยฟังใจเป็นบริการสตรีมเพลงที่แตกต่างจากสตรีมเพลงอื่น ๆ ที่การสนับสนุนดนตรีนอกกระแส (ดนตรีอินดี้) และศิลปินใหม่ที่เน้นแนวดนตรีนอกกระแสเป็นหลัก
น็อกเทินส์ โอพัสที่ 9 (ชอแป็ง)
น็อกเทินส์ โอพัสที่ 9 (Nocturnes, Op. 9) เป็นชุดน็อกเทิร์นสามชิ้น แต่งโดยเฟรเดริก ชอแป็งระหว่าง ค.ศ. 1830–1832 เพื่ออุทิศแก่ Marie Pleyel นักเปียโนชาวเบลเยียม น็อกเทิร์นถือว่าเป็นหนึ่งในงานที่เป็นที่รู้จักมากที่สุดของชอแป็งอีกด้วย
Nocturne in E-flat major, Op. 9, No. 2.
ชอแป็งแต่งน็อกเทิร์นนี้ตอนอายุยี่สิบปี
บริษัทแพร่สัญญาณทงยาง
บริษัทแพร่สัญญาณทงยาง หรือ ทีบีซี  เป็นอดีตบริษัทที่ประกอบกิจการแพร่สัญญาณวิทยุและโทรทัศน์ของเกาหลีใต้ ตั้งแต่ พ.ศ. 2508 - 2523 โดยมี ลี เบียงชอล ผู้ก่อตั้งบริษัทซัมซุง เป็นผู้บริหาร
บริษัทนี้ก่อตั้งเมื่อวันที่ 26 มิถุนายน พ.ศ. 2508 โดยเริ่มกิจการวิทยุกระจายเสียงระบบเอฟเอ็ม ความถี่ 89.1 เมกะเฮิรตซ์ (สัญญาณเรียกขาน: HLCD) ในชื่อ "สถานีวิทยุกรุงโซล" นับเป็นสถานีวิทยุเอฟเอ็มสถานีแรกของเกาหลีใต้ ต่อมาในเดือนธันวาคมปีเดียวกัน ได้จัดตั้งสถานีโทรทัศน์ทงยาง ทางช่องสัญญาณที่ 7 หลังจากนั้นในปี พ.ศ. 2513 ได้เริ่มใช้ระบบเสียงสเตอริโอครั้งแรกในสถานีวิทยุ
บริษัทถูกยุบรวมกับเคบีเอส ตั้งแต่เดือนธันวาคม พ.ศ. 2523 โดยคลื่นวิทยุและโทรทัศน์ของบริษัทแต่เดิมถูกโอนไปเป็นของเคบีเอส ต่อมาในปี พ.ศ. 2554 ได้เปลี่ยนชื่อบริษัทเป็นเจทีบีซี
เทอร์เทิลคอนเซอร์แวนซี
เทอร์เทิลคอนเซอร์แวนซี (; อักษรย่อ: TC) เป็นองค์กรตามกฎหมายมาตรา 501(c)(3) ที่อุทิศตนเพื่อปกป้องเต่าทะเลและเต่าบกที่ถูกคุกคาม รวมถึงที่อยู่อาศัยของพวกมันทั่วโลก
เต่าลายเรขาคณิต - ประเทศแอฟริกาใต้.
เต่าลายเรขาคณิต ("Psammobates geometricus") เป็นเต่าบกขนาดเล็กที่มีกระดองทรงโดมและมีลวดลายแผ่รัศมีสีเหลืองและสีดำ เมื่อโตเต็มที่ มันมีขนาดเพียงห้าถึงหกนิ้วเท่านั้น ในประเทศแอฟริกาใต้ เทอร์เทิลคอนเซอร์แวนซี พร้อมกับองค์กรพันธมิตร ได้ซื้อพื้นที่กว่า 800 เอเคอร์ของที่อยู่อาศัยสุดท้ายที่เหลืออยู่ของเต่าบกที่ใกล้สูญพันธุ์นี้ ด้วยการสร้างเขตสงวนเต่าลายเรขาคณิต เทอร์เทิลคอนเซอร์แวนซีได้ร่วมมือกับเคปเนเจอร์ซึ่งเป็นหน่วยงานสัตว์ป่าจังหวัดเคป และ ดร. มาร์การีตา ฮอฟไมเออร์ ซึ่งเป็นนักชีววิทยาเต่า ในสองโครงการที่เกี่ยวข้องกับเต่าลายเรขาคณิตที่ใกล้สูญพันธุ์
เต่ากูดส์ธอนสครับ - ประเทศเม็กซิโก.
เต่ากูดส์ธอนสครับ ("Gopherus evgoodei") ได้รับการอธิบายใน ค.ศ. 2015 โดยนักวิทยาศาสตร์ชื่อเมอร์ซี วอห์น และผู้เขียนนำ ดร.เทย์เลอร์ เอ็ดเวิร์ดส์ จากมหาวิทยาลัยแอริโซนาเพื่อเป็นเกียรติแก่เอริก กูด ผู้ร่วมก่อตั้งเทอร์เทิลคอนเซอร์แวนซี เทอร์เทิลคอนเซอร์แวนซีได้อนุรักษ์ป่าผลัดใบเขตร้อนประมาณ 1,000 เอเคอร์ในตอนใต้ของรัฐโซโนรา ประเทศเม็กซิโก สำหรับการปกป้องสายพันธุ์ใหม่ดังกล่าว เป้าหมายที่กำหนดไว้สำหรับการได้มาซึ่งที่ดินนี้ได้รับการระบุว่าเพื่อเป็นที่อยู่อาศัยของเต่าบกที่ดีเลิศ และสำหรับสถานที่ในอุดมคติที่ติดกับเขตอนุรักษ์ธรรมชาติอย่างเขตสงวนมอนเตโมฆิโน โครงการนี้จะไม่เพียงแต่ช่วยให้เต่าบกที่เป็นเอกลักษณ์อยู่รอด หากแต่ยังอุดมไปด้วยความหลากหลายทางชีวภาพที่เกี่ยวข้องกับระบบนิเวศนี้ บริเวณที่ได้รับการคุ้มครองนี้จะปกป้องระบบนิเวศป่าผลัดใบเขตร้อนที่ใกล้สูญพันธุ์ทั่วโลกที่ค้ำจุน 36 วงศ์ของต้นไม้เขตร้อน, 48 สปีชีส์ของกล้วยไม้, ความหลากหลายสูงสุดของนกในรัฐโซโนรา, 5 สปีชีส์ของแมวป่า ตลอดจน 79 สปีชีส์ของสัตว์ครึ่งบกครึ่งน้ำและสัตว์เลื้อยคลาน พื้นที่ทั้งหมดจะมีเจ้าของและบริหารจัดการโดยเนเจอร์แอนด์คัลเจอร์อินเตอร์เนชันแนล ซึ่งเป็นองค์กรที่บริหารจัดการเขตสงวนมอนเตโมฆิโนอยู่ในปัจจุบัน
เต่าบอลสัน - ประเทศเม็กซิโก.
เทอร์เทิลคอนเซอร์แวนซีได้ซื้อที่อยู่อาศัย 43,000 เอเคอร์ซึ่งเป็นที่อยู่สุดท้ายของเต่าบอลสัน  ในรัฐดูรังโก ประเทศเม็กซิโก มันเป็นสัตว์เลื้อยคลานบกที่ใหญ่ที่สุดในทวีปอเมริกาเหนือ เต่าบกชนิดนี้เพิ่งเป็นที่รู้จักสำหรับวงการวิทยาศาสตร์ตั้งแต่ ค.ศ. 1959 เต่าบอลสันอาศัยอยู่ในพื้นที่เล็ก ๆ ของโบลซอนเดมาปิมีในทะเลทรายชีวาวันของประเทศเม็กซิโก พื้นที่สงวนชีวาลัยมาปิมีได้รับการก่อตั้งขึ้นเพื่อปกป้องเต่าบกสปีชีส์ดังกล่าว แต่ที่ดินนี้ส่วนใหญ่ใช้สำหรับการพัฒนาเกษตรกรรมและการเลี้ยงปศุสัตว์ ซึ่งกำลังคุกคามที่อยู่อาศัยของเต่า การได้มาซึ่งที่ดินนี้ในเม็กซิโกตอนเหนือตอนกลางจะคุ้มครองเต่าบกพร้อมกับพืชและสัตว์พื้นเมืองอื่น ๆ รวมถึงสัตว์เลี้ยงลูกด้วยนมประมาณ 28 สปีชีส์, นกกว่า 200 สปีชีส์, สัตว์ครึ่งบกครึ่งน้ำ 5 สปีชีส์ และสัตว์เลื้อยคลาน 39 สปีชีส์ เทอร์เทิลคอนเซอร์แวนซีเริ่มต้นความร่วมมือนี้ด้วยความช่วยเหลือจากมูลนิธิครอบครัวแอนดรู ซาบิน, โจไซอาห์ ที. ออสติน และสภาเต่าบกทะเลทราย รวมทั้งจะทำงานร่วมกับกองทุนสัตว์ใกล้สูญพันธุ์เทอร์เนอร์
เต่ายูนิฟอรา - ประเทศมาดากัสการ์.
ในประเทศมาดากัสการ์ เทอร์เทิลคอนเซอร์แวนซีร่วมมือกับองค์การอนุรักษ์สัตว์ป่าเดอร์เรลล์ (DWCT) เพื่อปกป้องเต่ายูนิฟอรา ("Astrochelys yniphora") จากการสูญพันธุ์ เทอร์เทิลคอนเซอร์แวนซีมีส่วนร่วมในการศึกษาของชุมชนท้องถิ่น และการทำเครื่องหมายสัตว์ เพื่อช่วยลดการลักลอบล่าเต่ายูนิฟอราอย่างผิดกฎหมาย นอกจากนี้ เทอร์เทิลคอนเซอร์แวนซียังเป็นสมาชิกสำคัญของคณะทำงานเต่ายูนิฟอรานานาชาติ ซึ่งเป็นผู้กำหนดทิศทางสำหรับการอนุรักษ์เต่ายูนิฟอราทั่วโลก ปัจจุบันนี้ เต่ายูนิฟอราเป็นเต่าที่หายากเป็นอันดับสองของโลก และสามารถขายในตลาดมืดได้ในราคาตั้งแต่สองสามพันดอลลาร์สำหรับเต่าที่อายุน้อย ไปจนถึงหลายหมื่นดอลลาร์สำหรับตัวเต็มวัย เป้าหมายในทันทีสำหรับสายพันธุ์นี้คือหยุดการลักลอบล่าสัตว์และเรียกคืนสัตว์จากการรวบรวมที่ผิดกฎหมาย รวมถึงนำสัตว์เหล่านี้ไปไว้ในโครงการการเพาะพันธุ์ผู้ถูกกักขังที่ได้รับการรับรอง
เต่าป่าปาลาวัน - ประเทศฟิลิปปินส์.
บนเกาะจังหวัดปาลาวันในประเทศฟิลิปปินส์ พื้นที่ 1,890 เอเคอร์ได้รับการคุ้มครองสำหรับเต่าป่าปาลาวันที่ใกล้สูญพันธุ์อย่างยิ่ง ซึ่งความพยายามนี้ได้รับการนำโดยคาตาลาฟาวน์เดชัน อิงก์. (KFI) โดยได้รับการสนับสนุนจากเทอร์เทิลคอนเซอร์แวนซี, กองทุนป่าฝน และโกลเบิลไวลด์ไลฟ์คอนเซอร์เวชัน นอกจากนี้ รัฐบาลท้องถิ่นของเมนโดซาด้วยความช่วยเหลือจากเทศบาลเมืองโรซัส จังหวัดปาลาวัน ได้กำหนดให้พื้นที่นี้เป็นพื้นที่ต้นน้ำที่ได้รับการคุ้มครอง ส่งผลให้เป็นการสร้างพื้นที่คุ้มครองสัตว์ป่าซึ่งจะเป็นประโยชน์ต่อเต่าชนิดนี้โดยตรง ตลอดจนมีการซื้อที่ดินเพิ่มเติมอีก 23 เอเคอร์จากเกษตรกรในท้องถิ่นเพื่อป้องกันการพัฒนาเกษตรกรรมเพิ่ม และฟื้นฟูแหล่งที่อยู่อาศัยของป่าฝนริมแม่น้ำดั้งเดิม
เต่าเหรียญทอง - ประเทศจีน.
เทอร์เทิลคอนเซอร์แวนซีทำงานร่วมกับฟาร์มคาดูรีและสวนพฤกษศาสตร์ (KFBG) รวมทั้งกรมวิชาการเกษตร, การประมง และการอนุรักษ์ เพื่อส่งคืนเต่าเหรียญทอง ("Cuora trifasciata") ที่มีความเสี่ยงขั้นวิกฤติต่อการสูญพันธุ์ไปยังถิ่นที่อยู่ของพวกมันในตอนใต้ของประเทศจีน เต่าที่มีความเสี่ยงขั้นวิกฤติต่อการสูญพันธุ์เหล่านี้จะยังคงอยู่ในพื้นที่คุ้มครองของฟาร์มคาดูรีและสวนพฤกษศาสตร์ ซึ่งเป็นส่วนหนึ่งของโครงการอนุรักษ์สัตว์ใกล้สูญพันธุ์ จนกว่าพวกมันจะได้รับการปล่อยสู่ป่าอย่างปลอดภัย เต่านี้กำลังจะสูญพันธุ์เนื่องจากการค้าสัตว์ป่าและมูลค่าที่สูงของมัน โดยเชื่อกันว่าการกินสัตว์ในเยลลี่ที่เรียกว่ากุยหลิงเกาอย่างอวดอ้างเพื่อส่งเสริมความอยู่ดีมีสุข แต่ก็ยังอ้างว่าเป็นยารักษาทุกอย่างตั้งแต่สิวไปจนถึงมะเร็ง เนื่องจากความเชื่อผิด ๆ เหล่านี้ เต่าเหรียญทองจึงเป็นหนึ่งในเต่าที่มีราคาสูงที่สุดในการค้าขาย โดยราคาสำหรับสัตว์ตัวเดียวมีตั้งแต่ 10,000 ดอลลาร์ไปจนถึงสูงถึง 25,000 ดอลลาร์ ซึ่งโครงการนี้เป็นการส่งเต่าที่ได้รับการเพาะพันธุ์ในประเทศอื่น (สหรัฐ) กลับสู่ประเทศบ้านเกิดอย่างจีนเป็นครั้งแรก
ฟังก์ชันกำเนิด
ในทางฟิสิกส์ ฟังก์ชันกำเนิด (Generating function approach) คือการใช้อนุพันธ์ย่อยสร้างสมการเชิงอนุพันธ์ที่อธิบายถึงพลศาสตร์ของระบบ ตัวอย่างทั่วไป เช่น ฟังก์ชันแบ่งส่วน (Partition function) ของกลศาสตร์สถิติ หรือฮามิลโทเนียน (Hamiltonian) หรือฟังก์ชันที่ทำหน้าที่แสดงความสัมพันธ์ระหว่าง 2 เซตของตัวแปรคาโนนิคัล (Canonical variable) สำหรับการแปลงแบบบัญญัติ (Canonical transformation)
สำหรับการแปลงแบบบัญญัติ เพื่อตรวจสอบความถูกต้องของการแปลงฟังก์ชันระหว่าง และ ซึ่งทั้งสองเซตจะต้องเป็นไปตามหลักการฮามิลตัน (Hamilton's principle) โดยสามารถเขียนสมการลากรานจ์ได้ คือ formula_1 และ formula_2 ตามลำดับ โดยที่การแปลงเลอจองก์ (Legendre transform) จะต้องมีค่าคงตัว นั่นคือ :
ทั้งสองสมการจะได้ความสัมพันธ์ ดังนี้
โดยที่ จะเป็นฟังก์ชันกำเนิด (Generating function) ขึ้นกับพิกัดและโมเมนตัมทั้งในระบบเก่า ( หรือ ) และระบบใหม่ ระบบเก่า ( หรือ ) และ จะเป็นตัวปรับขนาดของการแปลง (Scale transformation) สำหรับการแปลงแบบบัญญัติจะให้ formula_5
สำหรับการแปลงแบบบัญญัติ จะมีฟังก์ชันกำเนิดทั้งหมด 4 รูปแบบ ดังนี้
รูปแบบที่ 1 ของฟังก์ชันกำเนิด.
formula_6 ขึ้นกับพิกัดของทั้งระบบเก่าและใหม่
สามารถเขียนสมการได้ ดังนี้
เนื่องจากพิกัดระบบเก่าและใหม่เป็นอิสระต่อกัน ดังนั้นสมการข้างต้นจะเป็นจริงก็ต่อเมื่อ
รูปแบบที่ 2 ของฟังก์ชันกำเนิด.
formula_10 ขึ้นกับพิกัดของระบบเก่ากับโมเมนตัมของระบบใหม่
เนื่องจากพิกัดของระบบเก่าและโมเมนตัมของระบบใหม่เป็นอิสระต่อกัน ดังนั้นสมการข้างต้นจะเป็นจริงก็ต่อเมื่อ
รูปแบบที่ 3 ของฟังก์ชันกำเนิด.
formula_14 ขึ้นกับโมเมนตัมของระบบเก่ากับพิกัดของระบบใหม่
เนื่องจากโมเมนตัมของระบบเก่าและพิกัดของระบบใหม่เป็นอิสระต่อกัน ดังนั้นสมการข้างต้นจะเป็นจริงก็ต่อเมื่อ